open-index/open-wikipedia-markdown huggingface dataset:
কৃষ্ণরাম দাস

**কৃষ্ণরাম দাস** মধ্যযুগীয় বাংলা সাহিত্যের মঙ্গলকাব্য ধারার (সপ্তদশ শতকের) একজন বিশিষ্ট কবি ছিলেন। তার জন্মস্থান অবিভক্ত বাংলার চব্বিশ পরগণার কলকাতার নিকটবর্তী নিমতা গ্রাম। তিনি ‘দক্ষিণ রায়ের উপাখ্যান’ বা ‘রায়মঙ্গল’, ‘বিদ্যাসুন্দর’ বা ‘কালিকা মঙ্গল' 'অশ্বমেধ পর্ব্ব’, 'ষষ্ঠীমঙ্গল', 'শীতলামঙ্গল', ‘ভজন মালিকা’ প্রভৃতি গ্রন্থ (পুঁথি) রচনা করেন। শেষজীবনে কৃষ্ণরাম চৈতন্য মহাপ্রভুর একজন অনুরাগী ভক্ত হয়েছিলেন।

## জন্ম-বৃত্তান্ত
আনুমানিক ১৬৬৬ খ্রীস্টাব্দে কলকাতার উত্তরে উত্তর চব্বিশ পরগণা জেলায় এখনকার বেলঘরিয়া রেলওয়ে স্টেশনের নিকটবর্তী নিমতায় এক কায়স্থবংশে জন্মগ্রহণ করেন। তার পিতার নাম ছিল ভগবতী দাস। তার কাব্যে আছে,

ভাগীরথী পূর্বতীর অপুরুব নাম
কলিকাতা বন্দিনু নিমিতা জন্মস্থান।
 
কিংবা,

অতি পুণ্যময় ধাম               সবকার সপ্তগ্রাম
               কলিকাতা পরগণা তায়
ধরণী নাহিক তুল               জাহ্নবীর পূর্বকূল
              নিমিতা নামেতে  গ্রাম যায়।            ( - কালিকামঙ্গল)

কবির লেখা এই পংক্তিগুলি কলকাতা অঞ্চলের ঐতিহাসিক প্রাচীনত্বের সাক্ষ্য দেয়।
## কাব্য পরিচয়
### দক্ষিণ রায়ের উপাখ্যান
কৃষ্ণরাম দাসের কাব্যগুলির মধ্যে 'রায়মঙ্গল' চব্বিশ পরগণার আঞ্চলিক-সাংস্কৃতিক ইতিহাসের দিক থেকে বিশেষ গুরুত্ব রাখে। কথিত আছে, সুন্দরবনের ব্যাঘ্রদেবতা দক্ষিণরায় কর্তৃক স্বপ্নাদিষ্ট হয়ে কৃষ্ণরাম তার মাহাত্ম্য প্রচার উদ্দেশ্যে 'রায়মঙ্গল' (১৬৮৬-৮৭ খ্রিষ্টাব্দ) রচনা করেন। এটি মূলত আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণরায়ের সঙ্গে ইসলাম ধর্ম-প্রচারক পীর বড়খাঁ গাজীর যুদ্ধের কাহিনী। দুই বীরের এই ভয়াবহ যুদ্ধ প্রশমনের জন্য হিন্দু-মুসলিমের মিলিত দেবতা অর্ধ-শ্রীকৃষ্ণ-পয়গম্বরের (**কৃষ্ণপয়গম্বর**) আবির্ভাব ঘটে। কাব্যে আছে,

অর্দ্ধেক মাথায় কালা               একভাগা চুড়া টালা
                   বনমালা ছিলিমিলী তাতে।
ধবল অর্দ্ধেক কায়              অর্দ্ধ নীলমেঘ প্রায়
                   কোরান পুরাণ দুই হাতে।।

### অন্যান্য কাব্যকৃতি
প্রচলিত বিদ্যা ও সুন্দরের কাহিনী অবলম্বন করে তিনিই প্রথম 'কালিকামঙ্গল' কাব্য রচনা করেন। এছাড়া 'ষষ্ঠীমঙ্গল', 'শীতলামঙ্গল', 'ভজন মালিকা' প্রভৃতি গ্রন্থ তার অনুপম প্রতিভার স্বাক্ষর বহন করছে।
## তথ্যসূত্র

বিষয়শ্রেণী:বাঙালি কবি
বিষয়শ্রেণী:মঙ্গলকাব্যের কবি
বিষয়শ্রেণী:সপ্তদশ শতাব্দীর কবি
বিষয়শ্রেণী:বাঙালি লেখক
ব্যোমকেশ পর্ব

***ব্যোমকেশ পর্ব*** ২০১৬ সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। ছবিটি ২০১৫ সালে মুক্তিপ্রাপ্ত *[[হর হর ব্যোমকেশ]]* এর পরবর্তী পর্ব। ছবিটি যৌথভাবে প্রযোজনা করেছে শ্রী ভেঙ্কটেশ ফিল্মস ও সুরিন্দর ফিল্মস। চলচ্চিত্রটির চিত্রগ্রহণের দায়িত্বে ছিলেন সৌমিক হালদার কস্টিউম সাবর্ণী দাস, আর্ট ডিরেকশনে তন্ময় এবং সঙ্গীত পরিচালনায় ছিলেন বিক্রম ঘোষ।  সরোজ খানের কোরিওগ্রাফিতে দিল রাসিয়া রে গানটিতে গুলাব বাঈ হিসেবে নাচের দৃশ্যে অভিনয় করেছেন সায়ন্তিকা বন্দ্যোপাধ্যায়। যার নৃত্য পরিচালনায় ছিলেন সরোজ খান। এই প্রথমবার কোনও বাংলা ছবিতে কোরিওগ্রাফি করলেন সরোজ খান। গানটি গেয়েছেন উজ্জয়িনী।

চলচ্চিত্রটির মুখ্য ভূমিকায় অভিনয় করেছেন আবির চট্টোপাধ্যায়, ঋত্বিক চক্রবর্তী এবং সোহিনী সরকার। শরদিন্দু বন্দ্যোপাধ্যায়ের "অমৃতের মৃত্যু" গল্প অবলম্বনে তৈরি হয়েছে এই ছবিটি। চলচ্চিত্রটি ২০১৬ সালের ১৬ ডিসেম্বর মুক্তি পায়।

## কাহিনী সংক্ষেপ
ছবির পটভূমি ১৯৪৮ সালে দ্বিতীয় বিশ্বযুদ্ধের পর পরই। আমেরিকান সৈন্যরা চলে যাওয়ার সময় তাদের কিছু অস্ত্রসস্ত্র স্থানীয় কিছু মানুষের কাছে বেচে দিয়ে যায়। সেই অস্ত্র উদ্ধার করার জন্য কয়েকজনকে গ্রেফতার করা হলেও পাওয়া যায়নি অস্ত্রের খোঁজ। সরকারের হয়ে অস্ত্র খোঁজার দায়িত্ব পড়ে সত্যান্বেষী ব্যোমকেশ বক্সীর উপরই। কালো ঘোড়া, জঙ্গল, গ্রামের ছেলে অমৃতর খুন, অস্ত্র লেনদেন এই ছোট ছোট হিন্টগুলি নিয়েই এগিয়ে চলে ব্যোমকেশের তদন্ত।

## শ্রেষ্ঠাংশে
*আবীর চট্টোপাধ্যায় - ব্যোমকেশ বক্সী
*ঋত্বিক চক্রবর্তী - অজিত বন্দ্যোপাধ্যায়
*সোহিনী সরকার - সত্যবতী
*কৌশিক সেন - বিশ্বনাথ মল্লিক
*রজতাভ দত্ত - বদ্রিনাথ দাশ
*শুভাশিস মুখোপাধ্যায় - নফর কুণ্ড
*মীর আফসার আলী
*রুদ্রনীল ঘোষ - সদানন্দ সূর
*জুন মালিয়া - যুথিকা মল্লিক
*অশোক সিং - যমুনাদাস গঙ্গারাম
*সুমন্ত মুখার্জি - সুখময় সামন্ত
*মৃণাল মুখার্জি
*সুপ্রিয়া দত্ত
*পদ্মনাভ দাশগুপ্ত
*সায়ন্তিকা বন্দ্যোপাধ্যায় - গুলাব বাঈ

## সঙ্গীত
**ব্যোমকেশ পর্ব** ছবির সঙ্গীত পরিচালনা করেছেন বিক্রম ঘোষ, গানের কথা লিখেছেন সুতপা বসু।

### তালিকা

## প্রতিক্রিয়া
দ্য টাইমস অব ইন্ডিয়া চলচ্চিত্রটিকে পাঁচে চার দিয়েছে। বুকমাইশো ছবিটিকে ১০ এ ৮.৩ দিয়েছে।

## তথ্যসূত্র

বিষয়শ্রেণী:২০১৬-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
১৯৭৫-এ বাংলাদেশ

**১৯৭৫ সালে [[বাংলাদেশ|বাংলাদেশে]]** সংঘটিত ঘটনাপ্রবাহ।

## দায়িত্বে
* রাষ্ট্রপতি: 
** মোহাম্মদউল্লাহ (২৫ জানুয়ারি পর্যন্ত)
** শেখ মুজিবুর রহমান (২৫ জানুয়ারি থেকে ১৫ আগস্ট)
** আবু সাদাত মোহাম্মদ সায়েম (৬ নভেম্বর থেকে)
* প্রধানমন্ত্রী
** শেখ মুজিবুর রহমান (২৫ জানুয়ারি পর্যন্ত)
** মুহাম্মদ মনসুর আলী (২৫ জানুয়ারি থেকে ১৫ আগস্ট)
** ১৫ আগস্ট হতে পদটি রহিত করা হয়।
* প্রধান বিচারপতি 
** আবু সাদাত মোহাম্মদ সায়েম (৫ নভেম্বর পর্যন্ত)
** সৈয়দ এ. বি. মাহমুদ হোসেন (১৮ নভেম্বর থেকে)

## ঘটনাবলি
### জানুয়ারি
* ২৫ জানুয়ারি - সংবিধানের ৪র্থ সংশোধনীর মাধ্যমে সংসদীয় পদ্ধতি রদ ও রাষ্ট্রপতিশাসিত সরকার ব্যবস্থার প্রতিষ্ঠিত হয়।

### ফেব্রুয়ারি
* ২৫ ফেব্রুয়ারি - শেখ মুজিবুর রহমানের নেতৃত্বে বাংলাদেশ কৃষক শ্রমিক আওয়ামী লীগ (বাকশাল) একমাত্র বৈধ রাজনৈতিক দল হিসাবে প্রতিষ্ঠা লাভ করে।

### এপ্রিল
* ৬ এপ্রিল - ১০০ টাকার নোট অচল বলে ঘোষণা দেন অর্থমন্ত্রী এ আর মল্লিক।

### আগস্ট
* ১৫ আগস্ট - শেখ মুজিবুর রহমান স্বপরিবারে গুপ্তহত্যার শিকার হন।

### অক্টোবর
* ১৬ অক্টোবর - রহিমা বানুর গুটিবসন্ত সংক্রমনের তথ্য প্রকাশিত হয়। তথ্যমতে এটিই মানবদেহে প্রাকৃতিকভাবে সংক্রমিত*ভ্যারিওলা মেজর* ভাইরাস-বাহিত সর্বশেষ গুটিবসন্তে আক্রান্ত হওয়ার ঘটনা।

### নভেম্বর
* ৩ নভেম্বর - জেল হত্যা দিবস, কারাগারে জাতীয় চার নেতা গুপ্তহত্যার শিকার হন।
* ৭ নভেম্বর - মেজর জেনারেল জিয়াউর রহমান নিজেকে উপসামরিক আইন প্রশাসক এবং প্রধান বিচারপতি আবু সাদাত মোহাম্মদ সায়েমকে সামরিক আইন প্রশাসক হিসেবে ঘোষণা দেন।
* ২৪ নভেম্বর - কর্নেল আবু তাহের গ্রেপ্তার।

### তারিখ অজ্ঞাত

## জন্ম

## মৃত্যু

* ৫ এপ্রিল: বশিরউদ্দিন আহমদ মাজমাদার, রাজনীতিবিদ
* ১৫ আগস্ট
** সপরিবারে শেখ মুজিবুর রহমানের হত্যাকাণ্ড
*** শেখ মুজিবুর রহমান, তৎকালীন রাষ্ট্রপতি
*** শেখ আবু নাসের, রাজনীতিবিদ, শেখ মুজিবুর রহমানের ভাই
*** শেখ ফজিলাতুন্নেছা মুজিব, তৎকালীন ফার্স্ট লেডি, শেখ মুজিবুর রহমানের স্ত্রী
*** শেখ কামাল, মুক্তিযুদ্ধের অন্যতম সংগঠক ও ক্রীড়াবিদ, শেখ মুজিবুর রহমানের জ্যেষ্ঠ পুত্র
*** সুলতানা কামাল খুকী, ক্রীড়াবিদ, শেখ কামালের স্ত্রী
*** শেখ জামাল, বাংলাদেশ সেনাবাহিনীর কমিশনড অফিসার, শেখ মুজিবুর রহমানের দ্বিতীয় পুত্র 
*** শেখ রাসেল, শেখ মুজিবুর রহমানের সর্বকনিষ্ঠ পুত্র
*** শেখ ফজলুল হক মনি, রাজনীতিবিদ
*** আবদুর রব সেরনিয়াবাত, রাজনীতিবিদ, ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎমন্ত্রী
*** জামিল উদ্দিন আহমেদ, সামরিক কর্মকর্তা, শেখ মুজিবুর রহমানের সামরিক সচিব ও ব্যক্তিগত দেহরক্ষী

## আরও দেখুন
* ১৯৭৫ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা

## তথ্যসূত্র

## বহিঃসংযোগ

বিষয়শ্রেণী:১৯৭৫
পিপুলকাটি

**পিপুলকাটি** একটি প্রজাপতির নাম।

## আকার
পিপুলকাটির প্রসারিত অবস্থায় ডানার আকার ৪৫-৫৫মিলিমিটার দৈর্ঘ্যের হয়।

## উপপ্রজাতি
## বিস্তার
## বর্ণনা
### আর্দ্র ঋতুরূপ

পুরুষ পিপলকাটির ডানার উপরিতল কালো এবং কমলা হলুদ চওড়া দাগযুক্ত।

#### সামনের ডানা

সামনের ডানার উপরিতলের ডিসকোইডাল দাগগুলি মুগুরের ন্যায় আকৃতির এবং উপরের দিকে খাঁজকাটা। ডানার ৩ নং ইন্টারস্পেসের বেস অঞ্চলে একটি সংলগ্ন ছোপ থাকে, ডরসামের মধ্যভাগ থেকে একটি ছোট তীর্যক কমলা হলুদ বন্ধনী দেখা যায় বাইরের দিকে যার মধ্যভাগ আবার সঙ্কুচিত। এছাড়া  একটি তীর্যক ছোট চওড়া কমলা হলুদ প্রি-এপিকাল বন্দনী কোস্টার মধ্যভাগ থেকে ৪ নং ইন্টারস্পেস পর্যন্ত বিস্তৃত। প্রি-এপিকাল বন্ধনীটির উপরে দুটি ছোট কমলা হলুদ ছোপ লক্ষ্য করা যায় ৫ এবং ৬ নং ইন্টারস্পেসে।

#### পিছনের ডানা

পিছনের ডানার উপরিতলের বেসাল অংশ থেকে কোস্টাল প্রান্তরেখা পর্যন্ত বিস্তৃত একটি তীর্যক, চওড়া কমলা হলুদ বন্দনী চোখে পড়ে। এই বন্ধনীটি কোস্টাল প্রান্তরেখার দিক বরাবর ক্রমশ সরু হয়ে যায়। এর নিচে একটি অনুরূপ, তবে অপেক্ষাকৃত সরু পোস্টডিসকাল বন্দনী পরিলক্ষিত হয় যেটি কোস্টাল প্রান্তরেখার দিকে সংকুচিত হয়। অনেকসময় একসারি কালো ছোপ আড়াআড়ি ভাবে  এই পোস্টডিসকাল বন্দনী ছেদ করতে দেখা যায়। খুব সরু একটি সাবটার্মিনাল অথবা উপপ্রান্তিক রেখাও চোখে পড়ে।শুঙ্গ কালো এবং শুঙ্গের শীর্শভাগ কমলা হলুদ বর্নের। মাথা মরিচে ধরা রংযুক্ত।  থোরাক্স এবং উদরদেশের উপরিতল কালো এবং নিম্নতল কমলা-হলুদ বর্নের।
স্ত্রী প্রজাপতি পুরুষেরই অনুরূপ, তবে কমলা দাগগুলি অপেক্ষাকৃত চওড়া এবং উপরিতলে কিছুটা হালকা ধরনের। শুষ্ক ঋতুরূপে উভয় লিংগের ক্ষেত্রে পার্থকি নিম্নরূপ-

ডানার উপরিপৃষ্ঠে কমলা দাগগুলি অপেক্ষাকৃত চওড়া এবং মধ্যভাগের রঙ হালকা। নিম্নতলের বর্ন ফ্যাকাশে এবং সমস্ত কালচে দাগগুলি।

আর্দ্র ঋতুরূপ অপেক্ষা কম স্পষ্ট ভাবে প্রতীয়মান।

## আচরণ
## বৈশিষ্ট্য
### ডিম
### শূককীট
শূককীট বাদামী বর্নের এবং মাথা কালো হয়। এদের শরীরের দৈর্ঘ্য বরাবর তিন সারি খোঁচা খোঁচা কাঁটাযুক্ত শলা দেখা যায়। দেহের পাশ বরাবর হালকা বাদামী রেখা থাকে। শূককীট এর দেহ সিলিন্ডার এর ন্যায় অথবা বেলনাকৃতি। মাথা কালো এবং সামনের দিকে চ্যাপ্টা। ভার্টেক্স চওড়া ধরনের এবং মধ্যভাগ ভীষনরকম চাপা। এদের গায়ে সামান্য লোম দেখা যায়। তৃতীয় থেকে শেষ দেহখন্ড অবধি একসারি পৃষ্ঠদেশীয় এবং প্রতি পাশে চার সারি করে কালো, শক্ত এবং শাঁখাযুক্ত কাঁটা পরিলক্ষিত হয়। দেহখন্ডগুলি ধূলটে কালো বর্নের। দ্বিতীয় দেহখন্ডে পৃষ্ঠদেশে একটি সরু হাল্কা কমলা হলুদ রেখা লক্ষ্য করা যায়। তৃতীয় থেকে শেষ দেহখন্ড অবধি দুই সারি সাবল্যাটেরাল ক্ষুদ্র হালকা কমলা হলদেটে ছোপ বিদ্যমান।
#### আহার্য উদ্ভিদ
এই শূককীট পাহাড়ি বিছুটিগোত্রীয় উদ্ভিদ যেমন- *[[Debregeasia bicolor]]* গাছের কচি পাতার রসালো অংশ আহার করে।

### মূককীট
মূককীট এর বর্ন হালকা ফ্যাকাশে বেগুনী ঘেষা হলুদ বর্নের। বক্ষ এবং উদরদেশ সামনের দিকে আর্চ এর মতো বাঁকানো। থোরাসিক এবং ডরসাল এর সামনের ভাগ তীক্ষন এবং সুস্পষ্ট। উদর অংশের পাশের দিকে এক সারি ছোট বিন্দু রয়েছে। মস্তক অংশ বাইরের দিকে বিস্তৃত এবং পাথরের খাঁজ অথবা ফাটলের মতো দেখতে।

### জীবনচক্রের চিত্রশালা

## চিত্রশালা
## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি
বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:সিঙ্গাপুরের প্রজাপতি
বিষয়শ্রেণী:১৮৬৪-এ বর্ণিত প্রজাপতি
বখতে নসর

**বখতে নসর** বা **দ্বিতীয় নেবুচাদনেজার** (ব্যাবিলনীয় কিউনিফর্ম: ; ;  **'; [[প্রাচীন গ্রীক]]: Ναβουχοδονόσωρ **'; ; আরবি: نِبُوخَذنِصَّر **'; আনু. ৬৪২ – আনু. ৫৬২ খ্রিস্টপূর্ব) ছিলেন নব্য-ব্যবিলনীয় সম্রাট যিনি [[ব্যাবিলনের শূন্য উদ্যান|ব্যাবিলনের শূন্য উদ্যানের]] স্রষ্টা। প্রাচীন [[শলোমনের উপাসনালয়|জেরুসালেমের পবিত্র মন্দির]] তিনি ধ্বংস করেন। বাইবেলের [[দানিয়েলের পুস্তক|দানিয়েলের পুস্তকে]] তার বর্ণনা পাওয়া যায়। বিলুপ্তপ্রাপ্ত [[আক্কাদীয় ভাষা|আক্কাদীয় ভাষায়]] তার নাম **Nabû-kudurri-uṣur''' যার অর্থ “হে প্রভু নেবু, আমার পুত্রকে রক্ষা করো।” তিনি বাইতুল মুকাদ্দাস ধ্বংস করেন এবং বনি ইসরাইলদের সেখান থেকে বিতাড়িত করেন। অনেক বনি ইসরাইলদের দাসে পরিনত করেন।

## তথ্যসূত্র

বিষয়শ্রেণী:ব্যাবিলনীয় রাজা
বিষয়শ্রেণী:হিব্রু বাইবেলের রাজশাসক
বিষয়শ্রেণী:খ্রিস্টপূর্ব ৬৪০-এর দশকে জন্ম
বিষয়শ্রেণী:খ্রিস্টপূর্ব ৫৬০-এর দশকে মৃত্যু
বে ওভাল

**বে ওভাল** (**ব্ল্যাক পার্ক** নামেও পরিচিত) একটি ক্রিকেট মাঠ যেটি নিউজিল্যান্ডের বে অফ প্লেন্টি স্থানে অবস্থিত। 
## ইতিহাস

ব্ল্যাক পার্ক নামে প্রথমে পরিচিত হয়ে, মাঠটিতে ১৯৮৭-১৯৮৮ সালে প্রথম লিস্ট এ ম্যাচ খেলা হয়। খেলাটি হয় উত্তরাঞ্চল এবং মধ্যাঞ্চল দলের মধ্যে। পরে, ৮০ এবং ৯০ এর দশকে মাঠটিতে ছুটির দিনে একদিনের আন্তর্জাতিক ম্যাচ দেখার জন্য মানুষের ভিড় বাড়তে থাকে।  মাঠটিতে ১৯৮৭-১৯৮৮ সিজন থেকে ২০০১-২০০২ সিজন পর্যন্ত মোট ২৬ টি লিস্ট এ ম্যাচ খেলা হয়েছে। উত্তরাঞ্চলীয় মহিলা দল ২০০৪-২০০৫ সালে মাঠটিতে মোট দুইটী ম্যাচ খেলে।

দি বে অফ প্লেন্টি ক্রিকেট এসোসিয়েশন নতুন করে মাঠটি তৈরি করে এবং বর্তমানের নামে নামকরিত করে। এবং তখন অর্থাৎ ২০০৮-২০০৯ সালের স্টেট টি টুয়েন্টির (সিনিয়র ম্যাচ) ম্যাচ দিয়ে বে ওভাল তার যাত্রা শুরু করে।

এরপর ২০১১-১২ সালের এইচআরভি কাপের ৪ টি ম্যাচ, ২০১১-১২ সালের ফোর্ড ট্রফি কাপের দুটি ম্যাচ বে ওভালে অনুষ্ঠিত হয়। ২০১১ সালের ডিসেম্বরে একশন ক্রিকেট কাপে উত্তরাঞ্চলীয় মহিলা দল একটি ম্যাচ খেলে। তাছাড়া বে অভালে প্রথম শ্রেণির ক্রিকেটও খেলা হয়।

## আন্তর্জাতিক ক্রিকেট
আন্তর্জাতিক অঙ্গনের অন্যতম নবীন মাঠ এটি। তবে একে স্টেডিয়াম আখ্যা দেয়া যায় না, কারণ এর চারিপাশে তেমন স্থায়ী গ্যালারী নেই।

### টেস্ট ম্যাচ আয়োজন
টেস্ট আয়োজনে এই মাঠ নবীন।  ২০১৯ সালের জানুয়ারিতে এটিতে প্রথম টেস্ট ম্যাচ খেলা হয়। এক্ষেত্রে, নিউজিল্যান্ডের প্রতিপক্ষ ছিল ইংল্যান্ড।

### অনুষ্ঠিত একদিনের আন্তর্জাতিক ক্রিকেট
২০১৪ সালের জানুয়ারির ২৮ তারিখে, বে ওভালে প্রথম আন্তর্জাতিক ম্যাচ অনুষ্ঠিত হয়। দল দুটি ছিল কানাডা এবং নেদারল্যান্ড।
পরে, ২০১৪ সালের অক্টোবরে, মাঠটিতে দুটি একদিনের আন্তর্জাতিক ম্যাচ অনুষ্ঠিত হয়। এক্ষেত্রে, নিউজিল্যান্ডের প্রতিপক্ষ ছিল সাউথ আফ্রিকা। কিন্তু ২০১৫ সালের ক্রিকেট বিশ্বকাপে মাঠটি ব্যবহৃত হয়নি।

২০১৬ সালে প্রথম এশীয় দেশ হিসেবে শ্রীলঙ্কা এখানে একদিবসীয় ম্যাচ খেলে। আজ অব্দি কোনো ম্যাচ জেতেনি শ্রীলঙ্কা।

২০১৮ সালে ভারত একদিবসীয় ম্যাচ খেলে। **প্রথম এশীয় দেশ** হিসেবে ভারত জয় পায়। নিউজিলান্ডের অন্যতম পয়া এই মাঠ ব্যাটিং বান্ধব।

### অনুষ্ঠিত টি টুয়েন্টিসমূহ

### আন্তর্জাতিক সেঞ্চুরি

### যুব বিশ্বকাপ
বরিষ্ঠদের কোনো টুর্নামেন্ট আয়োজনের সুযোগ না পেলেও ২০১৮ অনূর্ধ্ব-১৯ ক্রিকেট বিশ্বকাপ-এর নিউজিল্যান্ড ও ভারতের সমস্ত গ্রুপ ম্যাচ ছাড়াও চূড়ান্ত ম্যাচটি আয়োজন করে। ভারত অস্ট্রেলিয়াকে পরাজিত করে ৪র্থ বার বিশ্বকাপ শিরোপা পায়।

## তথ্যসূত্র

## বহিঃসংযোগ
*Bay Oval at ESPNcricinfo
*Bay Oval at CricketArchive

বিষয়শ্রেণী:ক্রিকেট
বিষয়শ্রেণী:নিউজিল্যান্ডের টেস্ট ক্রিকেট মাঠ
বিষয়শ্রেণী:নিউজিল্যান্ডের ক্রিকেট মাঠ
চব্বিশ নগর উচ্চ বিদ্যালয় ও কলেজ

**চব্বিশ নগর উচ্চ বিদ্যালয় ও কলেজ** রাজশাহী জেলার গোদাগাড়ী উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।

## ইতিহাস
অত্র এলাকায় শিক্ষানুরাগী ব্যক্তিবর্গ এলাকার স্কুলগামী ছাত্র/ছাত্রীদের কথা বিবেচনা করে  বামনাইল উচ্চ বিদ্যালয় প্রতিষ্ঠার কথা চিন্তা করেন এবং এলাকার গরীব ও আদিবাসী ছাত্র/ছাত্রীদের কথা বিবেচনা করে ১৯৬২ সালে চব্বিশ নগর উচ্চ বিদ্যালয় কলেজটি ১৬৬ শতক জমির উপর প্রতিস্ঠিত। বিদ্যালয়টিতে ২তলা পাকা ভবন  ও ৮টি কক্ষ ২টি অফিস রয়েছে। ১৯৮৫ সালে বিদ্যালয়টি এম.পি ভূক্ত করে, ২০০৪  সালে উচ্চ  মাধ্যমিক বিদ্যালয়ে পরিণত হয়।এবং ১৯৯৯ সালে বিদ্যালয়টি কলেজে পরিণত হয়।

## অবস্থান
প্রতিষ্ঠান টি কাকন হাট হতে প্রায় ৫ কি.মি দক্ষিণে এবং রাজশাহীর কাশিয়াডাঙ্গা থেকে ১৫ কি.মি দূরে রিসিকুল ইউনিয়নের চব্বিশ নগরে অবস্থিত।

## শিক্ষা ব্যবস্থা
উচ্চ বিদ্যালয়ে শিক্ষার্থী প্রায় ৫০০ জন এবং কলেজে শাখায় শিক্ষার্থী প্রায় ৪০০ জন। মাধ্যমিক এর জন্য শিক্ষক ১০ জন এবং উচ্চ মাধ্যমিকে শিক্ষক ২৪ জন। অফিসে মোট তিন জন অফিস সহকারী এবং একজন কেরাণী আছে।

## অবকাঠামো
উচ্চ বিদ্যালয়ের একটি একাডেমিক ভবন, একটি অফিস ভবন, কলেজে একটি চারতলা ভবন এবং একটি দ্বিতল ভবন রয়েছে।

## তথ্যসূত্র

বিষয়শ্রেণী:গোদাগাড়ী উপজেলা
বিষয়শ্রেণী:রাজশাহী জেলার বিদ্যালয়
বিষয়শ্রেণী:রাজশাহী জেলার মহাবিদ্যালয়
মনিরা রহমান

**মনিরা রহমান** (জন্ম ১৯৬৬) ডঃ জন মরিসন ওবিই এর সচিব/পিএ হিসেবে কাজ করতেন। ডঃ জন মরিসন ঢাকায় অবস্থিত কানাডিয়ান ইন্টারন্যাশনাল ডেভলপমেন্ট এজেন্সির (কানাডার আন্তর্জাতিক উন্নয়ন সংস্থা) উপদেষ্টা হিসেবে নিযুক্ত ছিলেন, যিনি পরবর্তিতে এসিড সারভাইভরস ফাউন্ডেশন (এসিড আক্রমণ থেকে বেঁচে যাওয়া মানুষের সংগঠন) প্রতিষ্ঠায় অগ্রণী ভূমিকা পালন করেন। উক্ত সংগঠন এসিড আক্রমণের বিরুদ্ধে জনসচেতনতা সৃষ্টিতে কাজ করে। ২০০৩ সালের মধ্যে বাংলাদেশে এসিড আক্রমণের ঘটনা শতকরা ৪০ ভাগ কমে যায়।

## জন্ম
মনিরা রহমান ১৯৬৬ সালে জন্মগ্রহণ করেন।

## কর্মজীবন
মনিরা রহমান এসিড সারভাইভরস ফাউন্ডেশনে নির্বাহী পরিচালকের দায়িত্ব লাভ করেন। বাংলাদেশে মনিরা রহমান এবং ডঃ জন মরিসন একসঙ্গে উক্ত সংগঠনের অনেক উন্নতি সাধন করেন। ১২মে, ১৯৯৯ তারিখে জনাব কাজী ফজলুর রহমানের অছি-দলিলের অধীনে এসিড সারভাইভরস ফাউন্ডেশন আনুষ্ঠানিকভাবে প্রতিষ্ঠিত হয়। ডঃ জন মরিসন ফাউন্ডেশনের প্রতিষ্ঠাতা কার্যনির্বাহী পরিচালক এবং মনিরা রহমানকে উপ-পরিচালক করে পরিচালনা পর্ষদ গঠন করা হয়। আগস্ট ২০০২ সালে মনিরা প্রধান নির্বাহী কর্মকর্তা হন। সেই সময় বাংলাদেশে এসিড আক্রমণের ঘটনা প্রতি বছর ৩৮% হারে বাড়ছিলো। কিন্তু তার নেতৃত্বে এসিড বিরোধী সামাজিক আন্দোলনের জন্য ২০১০ সালের মধ্যে তা ৭৫% কমে যায়।

## পুরস্কার
২০০৫ সালে জার্মানির অ্যামনেস্টি ইন্টারন্যাশনাল শাখা (আন্তর্জাতিক মানবধিকার কমিশন) থেকে তিনি মানবধিকার পুরস্কার লাভ করেন। এরপর ২০০৬ সালে অ্যামনেস্টি ইন্টারন্যাশনাল (আন্তর্জাতিক মানবধিকার কমিশন) থেকে তিনি মানবধিকার রক্ষক পুরস্কার, ২০০৯ সালে ইউএনএফপিএ পুরস্কার এবং ২০১১ সালে  বিশ্ব শিশু পুরস্কার লাভ করেন।

## আরো দেখুন
* অ্যামনেস্টি ইন্টারন্যাশনাল

## তথ্যসূত্র

## বহিঃসংযোগ
* এসিড সারভাইভরস ফাউন্ডেশনের অফিসিয়াল ওয়েবসাইট 
* মনিরা রহমানের জন্য জার্মান মানবাধিকার পুরস্কার  

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মানবাধিকার কর্মী
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:সামাজিক উদ্যোক্তা

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যশোর জেলার ব্যক্তি
প্যারীসুন্দরী দেবী

**প্যারীসুন্দরী দেবী** অবিভক্ত নদিয়া জেলার নীল বিদ্রোহের নেত্রী। ইনি কুখ্যাত নীলকর কেনীর বিরুদ্ধে বৃহৎ কৃষক সংগ্রামে নেতৃত্ব দেন।

## প্রথম জীবন
প্যারীসুন্দরী দেবী ছিলেন নি:স্বন্তান বিধবা। তার বিবাহ হয় কৃষ্ণনাথ সিংহের সাথে। অল্প বয়েসেই বিধবা হন। তার পিতা রামানন্দ সিংহ ছিলেন কুমারখালী ইংরেজ রেশম কুঠির নায়েব। পরে মুর্শিদাবাদ নবাবের কাছে কাজ করার সময় মীরপুর এলাকায় জমিদারীর পত্তন করেন। কুষ্টিয়া জেলার মিরপুর থানার সদরপুরে ছিল তাদের আদি বসতি। তার কনিষ্ঠা কন্যা প্যারীসুন্দরী পিতার জমিদারির অর্ধাংশ লাভ করেন। ছোটবেলা থেকে মেধাবী ও পিতার বিষয়সম্পত্তি দেখাশোনায় পটু ছিলেন।

## নীলকরের অত্যাচার
টমাস আইভান কেনী নামক নীলকর সাহেবের ক্রমাগত অত্যাচারে প্যারীসুন্দরীর প্রজারা অতিষ্ঠ হয়ে পড়ে। কুষ্ঠিয়ার বিস্তীর্ণ অঞ্চলে কেনীর দৌরাত্ম্য বৃদ্ধি পায়। সে জোরপূর্বক নীল চাষ করাতে থাকলে প্রজারা প্যারীসুন্দরীর কাছে প্রতিকারের আর্জি জানায়। কিন্তু প্যারীসুন্দরীর লাঠিয়ালদের পরাজিত করে কেনী তার ভাড়লকুঠি লুঠ করে ও অত্যাচারের মাত্রা বৃদ্ধি করে। মীর মশাররফ হোসেন তার 'উদাসীন পথিকের মনের কথা' বইতে কেনীর অত্যাচারের কাহিনী তুলে ধরেছেন।

## বিদ্রোহে নেতৃত্ব
কেনীকে সমুচিত জবাব দিতে প্রজা চাষী মজুর, হিন্দু মুসলমান নির্বিশেষে একজোট করেন তিনি। তার ভরসায় বিপুল জনতা কেনীর শালঘর মধুয়ার কুঠি আক্রমণ করে এবং কেনী পালিয়ে বেঁচে যায়। কেনী প্যারীসুন্দরীর বিরুদ্ধে মামলা করলে তিনি সগর্বে বলেন "আমার লাঠিয়াল কুঠি লুঠ করেছে জেনে আমার সুখবোধ হচ্ছে, বাঙালীর মেয়ে সাহেবের কুঠি লুঠ করেছি এর চেয়ে বেশি সুখের আর কি আছে" এই ঘটনায় অপমানিত কেনী ঘোষণা করেন প্যারীসুন্দরীকে জ্যান্ত ধরে আনলে একহাজার টাকা পুরস্কার দেবে ও এই মহিলাকে সে কুঠিতে মেম সাজিয়ে রাখবে। এতে বিন্দুমাত্র না দমে সাহসী প্যারীসুন্দরী পাল্টা ঘোষণা করেন কেনীর মাথা যে এনে তার সামনে রাখবে, তাকে তিনি দেবেন একহাজার টাকার তোড়া। কৃষক জনতা ও প্যারীসুন্দরীর লাঠিয়াল আবার কেনীর কুঠি আক্রমণ করে ধুলিস্বাত করে। কেনী পালিয়ে বাঁচলেও দারোগা মহম্মদ বক্স খুন হয় প্রজাদের হাতে। 

## মামলা
এবার প্যারীসুন্দরীর বিরুদ্ধে সরকারী মামলা শুরু হয়। বিচারের প্রহসনান্তে ইংরেজ সরকার তার সমুদয় সম্পত্তি অধিগ্রহণ করে। প্যারীসুন্দরী এর বিরুদ্ধে অ্যাপিল করেন ও বহু টাকা ব্যয় করে জমিদারী ফেরত পান যদিও ঋনভারে জর্জরিতা হয়ে তাকে জমিদারীর বিরাট অংশ পত্তনীবন্দোবস্ত করে দিতে হয়। পরে তার দত্তক পুত্র তারিনীচরন সিংহকে দান করে দেন। এই নির্ভীক নারী ক্ষমতাবান নীলকর সাহেবের বিরুদ্ধে যে বিরাট অসম যুদ্ধ পরিচালনা করেছিলেন তা ভারতের কৃষক আন্দোলনের ইতিহাসে এক গুরুত্বপূর্ণ স্থান অধিকার করে। ড. আবুল আহসান চৌধুরী লিখেছেন 'প্যারীসুন্দরী প্রজাদরদী, স্বদেশপ্রান ও অসাম্প্রদায়িক চেতনায় লালিত এক অসামান্য জননেত্রী'।

## তথ্যসূত্র

বিষয়শ্রেণী:নীল বিদ্রোহ
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
বিষয়শ্রেণী:মিরপুর উপজেলার ব্যক্তি
বিষয়শ্রেণী:কুষ্টিয়া জেলার সক্রিয়কর্মী
বিউটি নাজমুন নাহার

**বিউটি নাজমুন নাহার** (জন্ম: জানুয়ারি ১,১৯৮৪) একজন বাংলাদেশি ক্রীড়াবিদ। তিনি বাংলাদেশের হয়ে জাতীয় ও আন্তর্জাতিক পর্যায়ের অনেক ট্র্যাক এবং ফিল্ড খেলায় অংশগ্রহণ করেছেন।

## প্রাথমিক জীবন
নাজমুন নাহার ১৯৮৪ সালের ১ জানুয়ারি জন্মগ্রহণ করেন। ছোটবেলায় তার বাবা মারা যায়। তিনি নোয়াখালীর সুবর্ণচরে একটি সরকারি শিশু পল্লীতে বড় হন। ২০০৫ সালে তার মা মারা যায়।

## পড়াশোনা
নাজমুন নাহার নোয়াখালীর মাইজদি বালিকা বিদ্যানিকেতন থেকে এসএসসি, নোয়াখালী সরকারি কলেজ থেকে এইচএসসি পাস করেন।। সোনাপুর ডিগ্রি কলেজ থেকে ডিগ্রী ও নোয়াখালী সরকারি কলেজ থেকে মাস্টার্স পাশ করেন। মাস্টার্স শেষ করার পর তিনি চট্টগ্রাম শারীরিক শিক্ষা কলেজে ভর্তি হন। সেখান থেকে বিপি-এড ডিগ্রি নেন। এরপর এমপি-এড ডিগ্রী নিয়েছেন উত্তরা ইউনিভার্সিটি।

## অ্যাথলেটিকস
বাংলাদেশের ঘরোয়া অ্যাথলেটিকসে নাজমুন নাহারকে ‘রানী’ উপনামে ডাকা হয়। বাংলাদেশ জাতীয় অ্যাথলেটিকসে ১৯৯৮ থেকে ২০০৫ সাল পর্যন্ত ৪০০ মিটার স্প্রিন্টে তিনি প্রতিবার প্রথম হয়েছেন। ২০০৫ সালে ১০০, ২০০ ও ৪০০ মিটার স্প্রিন্টে স্বর্ণ জয় করেন। পরবর্তী সময়ে ৪০০ মিটার বাদ দিয়ে ১০০ ও ২০০ মিটার স্প্রিন্টেই খেলেছেন তিনি। ২০০৫ থেকে ২০১৩ সাল পর্যন্ত সামার অ্যাথলেটিকসের ৯টি আসরে সাতটি স্বর্ণপদক জয় করেন তিনি।
নাজমুন নাহার ২০০৮ সালে অনুষ্ঠিত বেইজিং গ্রীষ্মকালীন অলিম্পিকে বাংলাদেশের প্রতিনিধিত্ব করেন। উক্ত অলিম্পিক খেলায় তিনি ১০০ মিটার স্প্রিন্টে অংশগ্রহণ করেন এবং অষ্টম স্থান অর্জন করেন, যদিও তিনি পরের রাউন্ডে খেলার সুযোগ পান নি। মাত্র ১২.৫২ সেকেন্ডে নাজমুন নাহার ১০০ মিটার দুরত্ব অতিক্রম করেছিলেন।

## পরিবার
২০১৭ সালে নাজমুন নাহার বিয়ে করেন। তার স্বামীর নাম মো মেহেদী হাসান। তার শশুড়বাড়ী পাবনায়।

## তথ্যসূত্র

## বহিঃসংযোগ
(ইংরেজি)

বিষয়শ্রেণী:১৯৮৪-এ জন্ম
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:বাংলাদেশী নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের অলিম্পিক মল্লক্রীড়াবিদ
বিষয়শ্রেণী:বাংলাদেশী নারী স্প্রিন্টার
বিষয়শ্রেণী:২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:অলিম্পিক নারী স্প্রিন্টার
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
মোহামেদ আবু আব্দুল্লাহ

**মোহাম্মদ আবু আব্দুল্লাহ** (জন্মঃ মার্চ ১, ১৯৮১) একজন বাংলাদেশি ক্রীড়াবিদ। তিনি বাংলাদেশের হয়ে জাতীয় ও আন্তর্জাতিক পর্যায়ের অনেক ট্র্যাক এবং ফিল্ড স্প্রিন্টে অংশগ্রহণ করেছেন

## জন্ম
মোহাম্মদ আবু আব্দুল্লাহ ১৯৮১ সালের ১ মার্চ তারিখে জন্মগ্রহণ করেন।

## ক্রীড়া
মোহাম্মদ আবু আব্দুল্লাহ দেশ ও দেশের বাইরে বিভিন্ন প্রতিযোগিতায় অংশ নিয়েছেন। তিনি বাংলাদেশের হয়ে বিভিন্ন আন্তর্জাতিক ক্রীড়া প্রতিযোগিতায় অংশগ্রহণ করেছেন। এরমধ্যে গ্রীষ্মকালীন অলিম্পিক গেমসও রয়েছে।

### বেইজিং গ্রীষ্মকালীন অলিম্পিকে অংশগ্রহণ
আবু আব্দুল্লাহ ২০০৮ সালে অনুষ্ঠিত বেইজিং গ্রীষ্মকালীন অলিম্পিকে বাংলাদেশের প্রতিনিধিত্ব করেন। উক্ত অলিম্পিক খেলায় তিনি ১০০ মিটার স্প্রিন্টে অংশগ্রহণ করেন এবং অষ্টম স্থান অর্জন করেন, যদিও তিনি পরের রাউন্ডে খেলার সুযোগ পান নি। তিনি মাত্র ১১.০৭ সেকেন্ডে ১০০ মিটার দুরত্ব অতিক্রম করেছিলেন।

### সর্বোচ্চ স্কোর
২০১৪ সালের ৬ ফেব্রুয়ারি মোহাম্মদ আবু আব্দুল্লাহ তেহরানে ৬০ মিটার স্প্রিন্টে অংশগ্রহণ করেন এবং মাত্র ৭.০৪ সেকেন্ডে দুরুত্ব অতিক্রম করেন। ৬০ মিটার স্প্রিন্টে এটিই তার সর্বোচ্চ স্কোর।

এরপর ৭ ফেব্রুয়ারি, ২০১৪ সালে তেহরানেই ২০০ মিটার স্প্রিন্টে অংশগ্রহণ করেন এবং মাত্র ২৩.৪৪ সেকেন্ডে উক্ত দুরুত্ব অতিক্রম করেন। ২০০ মিটার স্প্রিন্টে এটিই তার সর্বোচ্চ স্কোর।

## আরো দেখুন
* বিউটি নাজমুন নাহার
* খুদির আগুনে
* নাহিদা তৌহামি
* শানাহান সানিটোয়া

## বহিঃসংযোগ

(ইংরেজি)

## তথ্যসূত্র

বিষয়শ্রেণী:১৯৮১-এ জন্ম
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের অলিম্পিক মল্লক্রীড়াবিদ
বিষয়শ্রেণী:বাংলাদেশী পুরুষ স্প্রিন্টার
উত্তরবঙ্গ রাষ্ট্রীয় পরিবহণ সংস্থা

**উত্তরবঙ্গ রাষ্ট্রীয় পরিবহন সংস্থা** (**এনবিএসটিসি**) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতা সহ পশ্চিমবঙ্গের উত্তরাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর কোচবিহার জেলার কোচবিহার শহরে অবস্থিত।

উত্তরবঙ্গ ছাড়াও এই সংস্থা পশ্চিমবঙ্গের অন্যান্য প্রান্তগুলিতে তথা কয়েকটি পার্শ্ববর্তী রাজ্যেও বাস পরিষেবা পরিচালনা করে থাকে।

কলকাতায় এই সংস্থার বাস ডিপো রয়েছে ধর্মতলায়।

## এনবিএসটিসি-র বাস ডিপোসমূহ
* কোচবিহার
* আলিপুরদুয়ার
* দিনহাটা
* মাথাভাঙ্গা
* শিলিগুড়ি
* জলপাইগুড়ি
* দার্জিলিং
* কালিম্পং
* রায়গঞ্জ
* মালদা
* ফারাক্কা
* বালুরঘাট
* চাঁচল
* বহরমপুর
* রাণাঘাট
* উল্টোডাঙা

বর্তমানে, উক্ত সমস্ত জায়গাগুলি হইতে NBSTC-র পরিষেবা উপলব্ধ। অদূর ভবিষ্যতে, NBSTC-র উত্তরবঙ্গের আরো কিছু এলাকায় পরিষেবা বিস্তৃত করার পরিকল্পনা আছে।

## তথ্যসূত্র

## বহিঃসংযোগ
* উত্তরবঙ্গ রাষ্ট্রীয় পরিবহণ সংস্থার সরকারি ওয়েবসাইট

## আরও দেখুন
* দক্ষিণবঙ্গ রাষ্ট্রীয় পরিবহণ সংস্থা

বিষয়শ্রেণী:পশ্চিমবঙ্গের পরিবহন সংস্থা
বিষয়শ্রেণী:১৯৮২-এ পশ্চিমবঙ্গে প্রতিষ্ঠিত
বিষয়শ্রেণী:১৯৮২-এ প্রতিষ্ঠিত ভারতীয় কোম্পানি
বিষয়শ্রেণী:উত্তরবঙ্গের পরিবহন
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:ভারতের বাস কোম্পানি
বিষয়শ্রেণী:ভারতের রাজ্য সড়ক পরিবহন কর্পোরেশন
বিষয়শ্রেণী:১৯৮২-এ প্রতিষ্ঠিত সরকারি সংস্থা
বিফোর দ্য ফ্লাড (চলচ্চিত্র)

***বিফোর দ্য ফ্লাড*** ফিশার স্টিভেনস পরিচালিত জলবায়ু পরিবর্তন বিষয়ক ২০১৬ সালের প্রামাণ্য চলচ্চিত্র। ছবিটি প্রযোজনা করেছেন ফিশার স্টিভেনস, লিওনার্দো ডিক্যাপ্রিও, জেনিফার ডেভিসন কিলোরান, জেমস প্যাকার, ব্রেট র‍্যাটনার ও ট্রেভর ডেভিডস্কি এবং নির্বাহী প্রযোজক ছিলেন মার্টিন স্কোরসেজি।

ছবিটি টরন্টো আন্তর্জাতিক চলচ্চিত্র উৎসব-এ ৯ সেপ্টেম্বর, ২০১৬ প্রদর্শনের কথা থাকলেও তার পরে ৩০ অক্টোবর, ২০১৬ ন্যাশনাল জিওগ্রাফিক চ্যানেল-এ প্রিমিয়ার হয়। ন্যাশনাল জিওগ্রাফিক তাদের কথা অনুযায়ী জলবায়ু পরিবর্তন বিষয়ক চলচ্চিত্রটি বিভিন্ন মাধ্যমে প্রদর্শনের জন্য উন্মুক্ত করে দেয়।

## বিষয়বস্তু
ডিক্যাপ্রিও পৃথিবীর বিভিন্ন অঞ্চলে ঘুরে বেড়ান এবং বৈশ্বিক উষ্ণায়ণের মানবসৃষ্ট কারণগুলো খুঁজে বের করেন। ডিক্যাপ্রিও আর্কাইভ ফুটেজসহ এই সমস্যাগুলো বর্ণনা করেন। তিনি বার বার ১৫শ শতাব্দীর হিরোনিমাস বচের *দ্য গার্ডেন অফ আর্থলি ডিলাইটস*-এর কথা বলেন এছাড়া ডিক্যাপ্রিওর ২০১৫ সালের দ্য রেভেন্যান্ট চলচ্চিত্রের নির্মাণের ফুটেজও দেখানো হয়।

ডিক্যাপ্রিওর ভাষ্যে যুক্তরাষ্ট্রের কর্পোরেট লবিস্টস ও রাজনৈতিক ব্যক্তিত্বদের জলবায়ু পরিবর্তনের বিষয়টিকে অস্বীকারের কথা ফুটে উঠেছে।

## কুশীলব
লিওনার্দো ডিক্যাপ্রিওর পাশাপাশি প্রামাণ্যচিত্রটিতে রয়েছেন বারাক ওবামা, পোপ ফ্রান্সিস, সুনিতা নারাইন, আনোতে তং, জন কেরি, এলন মাস্ক, আলেহান্দ্রো গোন্সালেস ইনারিতু, পিয়ারস সেলারস, ও জোহান রকস্ট্রম।

## প্রচার
ছবিটি ইন্টারনেটে বিনামুল্যে প্রচারের জন্য ও ১৭১টি দেশে ন্যাশনাল জিওগ্রাফিক চ্যানেলে  এবং কয়েকটি দেশের জাতীয় টেলিভিশন চ্যানেলে প্রচারের জন্য নির্মিত হয়েছিল। ইংরেজি ছাড়া অন্য ভাষাভাষীদের সুবিধার জন্য ছবিটির ৪৫টি ভাষায় সাবটাইটেল তৈরি করা হয়। ছবিটি মুক্তির দিন ২ মিলিয়নের বেশি বার দেখা হয়।

## মূল্যায়ন
### সমালোচকদের প্রতিক্রিয়া
প্রামাণ্যচিত্রটি ইতিবাচক সমালোচনা লাভ করেছে। ২৭ জন সমালোচকের পর্যালোচনার ভিত্তিতে রটেন টম্যাটোস-এ ছবিটির রেটিং স্কোর ৭০%। ১০ জন সমালোচকের পর্যালোচনার ভিত্তিতে মেটাক্রিটিক-এ চলচ্চিত্রটির রেটিং স্কোর ১০০-এ ৬৩, যা মূলত ইতিবাচক।

ডব্লিউ ম্যাগাজিন *বিফোর দ্য ফ্লাড* ছবিটিকে "সত্যিই মর্মস্পর্শী" বলে উল্লেখ করেছে। দ্য গার্ডিয়ান ছবিটিকে সমসাময়িক গুরুত্বপূর্ণ বিষয় নিয়ে নির্মিত একটি অসাধারণ ও শিক্ষামূলক প্রামাণ্যচিত্র বলে উল্লেখ করেছে। ভ্যারাইটি ম্যাগাজিনও ছবিটির প্রশংসা করে লিখেছে ছবিটি তার বিষয়বস্তুকে গুরুত্ব দিয়েছে ও একত্রিত করেছে এবং জলবায়ু পরিবর্তনের ফলে ক্ষতিগ্রস্তদের, যেমন আর্কটিকের শ্বেত ভাল্লুক, কিরিবাতির মত দ্বীপ রাষ্ট্রের বাসিন্দাদের জীবনযাপন তুলে ধরার জন্য সফলতা লাভ করেছে।

### পুরস্কার

## সঙ্গীত
চলচ্চিত্রের সঙ্গীত রচনা ও পরিচালনা করেছেন মগওয়াই, ট্রেন্ট রেজনর, এটিকাস রস ও গুস্তাভো সান্তাওলালা

## তথ্যসূত্র

## বহিঃসংযোগ
* 
* Before the Flood on Dailymotion
* 
* 
* 

বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের প্রামাণ্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:লিওনার্দো ডিক্যাপ্রিও প্রযোজিত চলচ্চিত্র
বিষয়শ্রেণী:ন্যাশনাল জিওগ্রাফিক চ্যানেল
বিষয়শ্রেণী:বৈশ্বিক উষ্ণায়নের ভিত্তিতে নির্মিত প্রামাণ্য চলচ্চিত্র
বিষয়শ্রেণী:বৈশ্বিক উষ্ণায়ণ
বিষয়শ্রেণী:জলবায়ু পরিবর্তন
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
সাগরদীঘি (মুর্শিদাবাদ)

**সাগরদীঘি** হল পশ্চিমবঙ্গের মুর্শিদাবাদ জেলায় অবস্থিত পালযুগের একটি প্রত্নস্থল। লোকপ্রবাদ অনুসারে, পালবংশের রাজা মহীপাল (৯৮৮ - ১০৩৮ খ্রিষ্টাব্দ) এই দীঘিটি খনন করান; যদিও এখানে প্রাপ্ত শিলালিপি থেকে মহীপালের রাজত্বকাল নিরূপিত হয় না।
## প্রত্নতাত্ত্বিক পরিচয়
প্রায় এক মাইল দীর্ঘ এই দীঘিটির নিকটবর্তী রেলওয়ে স্টেশন হল সাগরদীঘি স্টেশন। দীঘির চারিদিকে উঁচু মাটির ঢিবিগুলি প্রত্নতাত্ত্বিক বৈশিষ্ট্যপূর্ণ। এখান থেকে পাল-সেনযুগের ভাস্কর্যের নিদর্শন, মুসলমান যুগের মুদ্রা এবং বেশ কিছু মাটির পাত্রের টুকরো পাওয়া গেছে। এর কাছেই লস্করদীঘি নামে আরেকটি ছোট দীঘি আছে এবং 'বশিষ্ঠ বিল' নামে একটি বড় বিল দক্ষিণে চলে গেছে।সাগরদীঘির একটি শিলালিপি অনুযায়ী, পালবংশের কোন এক রাজা ব্রহ্মহত্যার পাপস্খলনের জন্য ৭৪০ শকাব্দে এই দীঘি উৎসর্গ করেন। দীঘি খননের জন্য দশহাজার মজুর, ছয়হাজার খনক, দশলক্ষ ইট ও দু'লক্ষ কাষ্ঠখন্ড লেগেছিল। এছাড়া, শতসহস্র গরু, প্রচুর কাপড়চোপড় সহ সোনা ও জমি ব্রাহ্মণদের দান করা হয়েছিল।
## জনশ্রুতি ও প্রামাণ্যতা
লোকপ্রবাদ অনুসারে, রাজা মহীপাল উত্তরবঙ্গ থেকে বিতাড়িত হয়ে পরিবার পরিজন, কুলপুরোহিত ও অনুগত প্রজাদের সঙ্গে নিয়ে রাঢ় অঞ্চলের চন্দনবাটিতে রাজধানী স্থাপনের উদ্দেশ্যে যাত্রা করেন। পথে তার রানীকে দেখতে গিয়ে এক ব্রাহ্মণসন্তান গাছ থেকে পড়ে মারা যায়। ওই ঘটনায় রাজা দুঃখিত হন এবং ব্রহ্মহত্যার পাপস্খলনের জন্য কুলপুরোহিতের কাছে বিধান চান। কুলপুরোহিত বলেন যে, রানীকে ওই ব্রাহ্মণ যুবকের মৃত্যুর স্থান থেকে পদব্রজে রাজধানীর দিকে যেতে হবে এবং রানীর হেঁটে যাওয়া রাস্তার দৈর্ঘ্য সমান জলাশয় খনন করতে হবে। জলাশয়টি খুব গভীর করে খননের পরও জল ওঠেনি। পরে রাজার প্রতি স্বপ্নাদেশ হয় যে, সাগর নামে এক ধর্মপরায়ণ স্থানীয় কুমোর এসে যদি এক কোদাল মাটি তোলে তবে দীঘিতে জল উঠবে। রাজার আদেশে সাগর এককোদাল মাটি তোলার পরই দীঘি জলে ভরে যায় এবং জলমগ্ন হয়ে তাকে দীঘির জলে আত্মবিসর্জন দিতে হয়। সেই কারণে এই দীঘির নাম হয় 'সাগরদীঘি' বা 'সাগর কুমোরের দীঘি' ; পরে এলাকারও সাগরদীঘি নামকরণ হয়। তবে এখানে প্রাপ্ত শিলালিপিতে উল্লিখিত তারিখ পালবংশীয় রাজা মহীপালের রাজত্বকালের সময়কে নির্দেশ করে না।
## তথ্যসূত্রসস

 
2.পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা

বিষয়শ্রেণী:পশ্চিমবঙ্গের প্রত্নস্থল
বিষয়শ্রেণী:বাংলার প্রত্নস্থল
বিষয়শ্রেণী:মুর্শিদাবাদ জেলার দর্শনীয় স্থাপনা
রহিমা বানু

[থাম্ব|দুই বছর বয়সী রাহিমা বানু, তালিকাভুক্তি অনুসারে "ভ্যারিওলা মেজর" ভাইরাস বাহিত সর্বশেষ [গুটিবসন্ত রুগী (১৯৭৫ সাল)।]]
**রাহিমা বানু বেগম** (জন্ম: ১৯৭২) প্রাকৃতিকভাবে *"ভ্যারিওলা মেজর*" ভাইরাস দ্বারা  আক্রান্ত  গুটিবসন্ত এর সর্বশেষ তালিকাভুক্ত ব্যক্তি। ভয়ঙ্কর জীবন বিনাশী মারাত্মক যেকোন রোগের মধ্যে এটি অন্যতম।

## রোগ
১৬ অক্টোবর, ১৯৭৫ বানুর তিন বছর বয়সে বিষয়টি নজরদারিতে এসেছিল এবং সে বাংলাদেশের বরিশাল জেলা এর ভোলা দ্বীপ এর কুরালিয়া গ্রামে বসবাস করত। তার ক্ষেত্রে অসুস্থতার সংবাদ দিয়েছিল বিলকিছুন্নেছা নামের একটি আট বছরের মেয়ে, এবং এর জন্যে তাকে ২৫০ টাকা নগদ  অর্থ প্রদান করা হয়েছিল। তার টেলিগ্রাম এর মাধ্যমে পাঠান তথ্য  বিশ্ব স্বাস্থ্য সংস্থা'র রোগ নির্মূল করার প্রচারণার প্রধান  ডি. এ. হেন্ডারসন, এর নিকটে পৌছায়। বিশ্ব স্বাস্থ্য সংস্থা দল দ্রুততার সাথে চলে আসে এবং বানু এর দায়িত্ব তাদের হাতে তুলে নিয়ে সম্পূর্ণরূপে সুস্থ করে তোলে এবং ২৪ নভেম্বর ১৯৭৫ তাকে  ভাইরাস এবং বিপদমুক্ত ঘোষণা করা হয়। তার শরীর থেকে (চামড়ার উপরের আবরণ) ভাইরাস এর নমুনা আটলান্টার "সিডিসি" অফিসে সংরক্ষণ করা হয়, যেখানে তারা এধরনের আরও শত শত নমুনা সংরক্ষিত রয়েছে। উত্তমভাবে প্রতিষেধক নিয়েই একমাত্র সবাই এ দ্বীপে প্রবেশ করতো। এ দ্বীপ সবসময় তৎপর নিত্যনতুন আক্রান্তের অনুসন্ধানে। যে জীবাণু উপাদান (নমুনা) বানুর দেহের থেকে নেওয়া হয়েছিল সেটা আনুষ্ঠানিকভাবে "বাংলাদেশ ১৯৭৫" হিসাবে পরিচিত হয়, এবং ঘরোয়াভাবে রহিমা স্ট্রেন নামে পরিচিত।

## পরবর্তী জীবন
সে তার পরিবারের জন্য আয়ের উৎস হয়ে উঠল বিভিন্ন মাধ্যমে স্থিরচিত্রের মডেল হিসাবে। ২০০৯ সালের একটি সাক্ষাত্কারে বানু বলেন, তিনি&nbsp; ১৮ বছর বয়েসে একজন কৃষকের সাথে বিবাহ বন্ধনে আবদ্ধ হয় এবং তিনি ৪ সন্তানের জননী। তিনি আরও বলেন যে, গ্রামবাসী এবং এমনকি তার শ্বশুরবাড়ির সবাই গুটিবসন্ত এ আক্রান্ত হবার জন্যে তাকে সবসময় দুর্বল ও  সহানুভূতির দৃষ্টিতে দেখত।

## আরও দেখুন
* আলী ম্যাও ম্যলিন, সর্বশেষ প্রাকৃতিকভাবে*"ভারিওলা মাইনর" ভাইরাস দ্বারা আক্রান্ত  ব্যক্তি*।
* এডোয়ার্ড জেনার
* জ্যানেট পার্কার, গুটিবসন্ত এ সর্বশেষ মারা যাওয়া ব্যক্তি।
## তথ্যসূত্র

## বহিঃসংযোগ
* কুরালিয়া গ্রাম

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গুটিবসন্ত
বিষয়শ্রেণী:গুটিবসন্ত বেঁচে যাওয়া
বিষয়শ্রেণী:গুটিবসন্ত নির্মূল
বিষয়শ্রেণী:১৯৭২-এ জন্ম
বিষয়শ্রেণী:বাংলাদেশী নারী
বিষয়শ্রেণী:বোরহানউদ্দিন উপজেলার ব্যক্তি
গোপীনাথপুর ইউনিয়ন, গোপালগঞ্জ সদর

**গোপীনাথপুর ইউনিয়ন** ঢাকা বিভাগ-এর গোপালগঞ্জ জেলার এবং গোপালগঞ্জ সদর উপজেলার একটি ইউনিয়ন।

## যোগাযোগ
গোপালগঞ্জ সদর উপজেলা থেকে ঢাকা - খুলনা মহাসড়কে ইজিবাইক, রিক্সা,বাস যোগে যাওয়া যায়।

## ভাষা ও সংস্কৃতি
গোপীনাপুর ইউনিয়নে বাংলা ভাষাভাষি লোক বসবাস করে। এখানকার ভাষা ও সংস্কৃতি অত্যন্ত সমৃদ্ধশালী। এখানে লালন গীতি, পল্লী গীতি, জারি, সারি, ভাটিয়ালি প্রভৃতি সংগীতের চর্চা করা হয়। এখােন বিভিন্ন ধর্মীয় অনুষ্ঠানের সময় বিভিন্ন প্রকার গানের আসরের আয়োজন করা। এখানকার মানুষ খুবই সংগীত প্রিয় এবং সংগীতকে মনে প্রানে ভালবাসে।

## প্রশাসনিক অবকাঠামো
#ইউনিয়ন পরিষদ চেয়ারম্যান– ১জন।
#নির্বাচিত পরিষদ সদস্য– ১২জন।
#ইউনিয়ন পরিষদ সচিব– ০১জন।
#ইউনিয়ন গ্রাম পুলিশ– ০৯জন।
#ইউনিয়ন গ্রাম দফাদার– ০১জন।

## গ্রামসমূহ
*গ্রাম ০৪টি।
#বড় গোপীনাথপুর
#বোয়ালিয়া
#গোয়ালারচর
#মেরীগোপীনাথপুর

## জনসংখ্যা
*পুরুষঃ ৬০৪৫জন এবং নারীঃ ৬২৬২
*সর্বমোটঃ ১২৩০৭জন।

#বড় গোপীনাথপুরঃ পুরুষ-৩৪১০জন, নারী-৩৬৩৭জন, মোট-৭০৪৭জন।
#বোয়ালিয়াঃ পুরুষ-৫৪৪জন, নারী-৫৫৬জন, মোট-১১০০জন।
#গোয়ালারচরঃ পুরুষ-১২৯জন, নারী-১৩৯জন, মোট-২৬৮জন।
#মেরীগোপীনাথপুরঃ পুরুষ-১৯৬২জন, নারী-১৯৩০জন, মোট-৩৮৯২জন।

## শিক্ষা প্রতিষ্ঠান
*প্রাথমিক বিদ্যালয়- ০৫টি,
*মাধ্যমিক বিদ্যালয়-০২টি,
*কলেজ-০১টি

## জনপ্রতিনিধি

### পূর্বতন চেয়ারম্যানদের তালিকা
#জনাব শাহ আলম সরকার (১০-০২-৯৮  -  ০৯-০২-১০ ইং)
#জনাব তৈয়ব আলী (১৯৮৩ - ১৯৮৮ ইং)
#জনাব মোঃ মাজেদুল ইসলাম সরকার (১৯৮৮ - ১৯৯৩ ইং)
#জনাব কফিল উদ্দিন(১৯৯৩ - ১৯৯৮ ইং)

## তথ্যসূত্র

বিষয়শ্রেণী:গোপালগঞ্জ সদর উপজেলা
জামাল উদ্দীন আহমেদ (ক্রিকেটার)

**জামাল উদ্দীন আহমেদ** (জন্মঃ ৫ জানুয়ারি, ১৯৭৭, যশোর, খুলনা) একজন বাংলাদেশি ক্রিকেটার। ২০০৩ সালে তিনি তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন।

## জন্ম
জামাল উদ্দীন আহমেদ ১৯৭৭ সালের ৫ জানুয়ারি বাংলাদেশের যশোর, খুলনায় জন্মগ্রহণ করেন। তার ডাকনাম বাবু।

## কর্মজীবন
জামাল উদ্দীন আহমেদ মধ্য-ক্রমের ব্যাটসম্যান এবং অফ-স্পিন বোলার হিসেবে দলে খেলতেন। সর্বপ্রথম *প্রথম শ্রেণীর ক্রিকেটার* হিসেবে ২০০১ থেকে ২০০৮ সাল পর্যন্ত তিনি খুলনা বিভাগের হয়ে খেলেন। ২০০২-০৩ সেশনে যখন জাতীয় ক্রিকেট লীগে খুলনা বিভাগ বিজয়ী হয়, তখন তিনি ১২১ রান করেছিলেন। সেটাই ছিলো তার প্রথম সেঞ্চুরি। উক্ত ম্যাচে তিনি ম্যাচ-সেরা পুরস্কার পেয়েছিলেন। ২০০৫-৬ সালে&nbsp;তার সেরা বোলিং ইতিহাস (৬৭ রানে ৮ উইকেট এবং ৪৫ রানে ৩ উইকেট) ছিলো বরিশাল বিভাগের বিরুদ্ধে।

### আন্তর্জাতিক ক্রিকেটে অংশগ্রহণ
জামাল উদ্দীন আহমেদ ২০০৩ সালে বাংলাদেশ ক্রিকেট দলের হয়ে তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন। উক্ত খেলায় তিনি ১৮ রানে অপরাজিত ছিলেন। এটাই তার একদিনের আন্তর্জাতিক ক্রিকেট ক্যারিয়ারের সর্বোচ্চ রান। একই খেলায় তিনি ৪ ওভার বোলিং করেছেন, কিন্তু কোন উইকেট লাভ করতে পারেন নি।

## আরো দেখুন
* বিউটি নাজমুন নাহার
* মোহামেদ আবু আব্দুল্লাহ
* আকরাম খান
* শামসুর রহমান (ক্রিকেটার)

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:যশোর থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
লিনাস নির্মল গোমেজ

**লিনাস নির্মল গোমেজ** (জন্মঃ ৭ সেপ্টেম্বর, ১৯২১) একজন ভারতীয় যিশুইটস ধর্মযাজক। তিনি ১৯৭৭ সালে নির্মিত বারুইপুরের বিশপ এলাকার জন্য বিশপ নির্বাচিত হয়েছিলেন। ১৯৯৫ সালে তিনি অবসর নেন।

লিনাস নির্মল গোমেজ ভারতের *বড় গোল্লা* নামক স্থানে জন্মগ্রহণ করেন। ১৯৪২ সালের ২৬শে জুন তিনি *সোসাইটি অফ জেসাস* এ যোগ দেন। ৩০শে মে ১৯৭৭ সালে বারুইপুরের বিশপ এলাকার জন্য বিশপ নির্বাচিত হন।

## বহিঃসংযোগ
* Catholic-Hierarchy

বিষয়শ্রেণী:১৯২১-এ জন্ম
বিষয়শ্রেণী:ভারতীয় রোমান ক্যাথলিক বিশপ
বিষয়শ্রেণী:২০২১-এ মৃত্যু
বেফানা

ইতালীয় লোককাহিনীতে, **বেফানা** হল একজন বৃদ্ধা মহিলা যিনি এপিফ্যানি (, *epifáneia*)(৫ই জানুয়ারি রাতে) সময় পুরো ইতালি জুড়ে সেন্ট নিকোলাস বা সান্টাক্লজের মত ছেলেমেয়েদের উপহার বিতরণ করে। প্রাথমিক দিকে এটি কিছু ইতালীয় অঞ্চলসমূহে পালন করা হতো, পরে এই উৎসবটি ইতালি জুড়ে ছড়িয়ে পড়ে।

লোককাহিনী অনুযায়ী, একজন অত্যন্ত বুড়া মহিলা (বেফানা) যিনি একটি ঝাড়ুর উপর বসে এপিফ্যানি উৎসবের আগের রাতে (৫ই জানুয়ারি রাতে) ইতালির সব শিশুদের বাসা ভ্রমণ করে এবং তাদের চিমনি বা জানালার সামনে জুলিয়ে রাখা মোজাতে উপহার দেওয়া হয়। পুরো বছর যে সব শিশুরা ভাল থাকে বেফানা তাদের মোজাতে মিষ্টি, ক্যান্ডি, শুকনো ফল বা ছোট খেলনা রেখে আসে আর যারা অসদাচারী সে তাদের মোজাতে কয়লার টুকরা এবং রসুন রেখে আসে। ইতালির অনেক দরিদ্র অংশে এবং বিশেষ করে সিসিলিতে, মোজাতে কয়লা টুকরার পরিবর্তে একটি লাঠি রাখা হয়। একজন ভাল গৃহকর্ত্রীর ঘড় ঝাড়ু দেওয়ার আগেই সে উপহার রেখে যায়। সে দিন সকালে ঝাড়ূ দেওয়ার অর্থ হচ্ছে বছরের সব সমস্যা ঝাড়ু দিয়ে দূর কারা বোঝানো হয়। শিশুদের পরিবার বেফানার জন্য ছোট একটি কাচের গ্লাসে মদ এবং একটি থালায় কয়েক লোকমা খাদ্য (প্রায়ই আঞ্চলিক বা স্থানীয়) রেখে দেয়।

## নামের বু্ত্পত্তি
একটি জনপ্রিয় বিশ্বাস যে, তার নাম এপিফ্যানি উৎসব বা ইতালীয় লা ফেস্তা দেল্ল'এপিফানিয়া থেকে উৎপত্তি হয়। এপিফানিয়া () হল গ্রিক উদ্ভবিত একটি লাতিন শব্দ। "এপিফ্যানি" অর্থ হচ্ছে "এপিফ্যানি উৎসব" (৬ই জানুয়ারি) বা "প্রকাশ (দেবত্বের)"। কিছু প্রস্তাবনীয়তে, বেফানা হল সাবিন/রোমান দেবী ইস্ত্রেনুয়া নাম থেকে অবতীর্ণ হয়।

"বেফানা" নামটি বলতে এপিফ্যানি রাত্রিতে মেয়ে পুতুল হিসেবে পরিচিত যা বিশেষ করে তুস্কানি এবং লাসিও উত্তরাঞ্চলীয় এর মধ্যে ১৪শ শতাব্দীতে জনপ্রিয় উপভাষায় হিসেবে ছড়িয়ে পরে ছিল। ১৫৩৫ খ্রিষ্টাব্দে প্রথম বার একজন ইতালীয় ফ্রান্সিসকো বেরনি শব্দটি ব্যবহার করে, এবং পরে ১৫৪১ খ্রিষ্টাব্দে লেখক অ্যাঞোলো ফিরেঞ্জুওলা। এখনও কিছু বিরল জায়গা যেখানে "পেফানা" শব্দ হিসেবে জনপ্রিয় ভাষায় রয়েছে, উদাহরণস্বরূপ, মোন্তিঞোসো শহরে এবং বাকি মাসসা এবং কাররারা প্রভিন্সে।

## কবিতা এবং গান

## আরও দেখুন
*এপিফ্যানি (ছুটির দিন)
*সেন্ট নিকোলাস ডে
*Knecht Ruprecht
*Krampus
*Perchta
*Zwarte Piet AKA Black Pete

## তথ্যসূত্র

## বহিঃসংযোগ

*
*বেফানা, একটি একাডেমিক দৃষ্টিভঙ্গিতে 
*শিশুদের বেফানার গল্প এবং চিঠি এবং ছবি  

বিষয়শ্রেণী:ক্রিসমাস চরিত্র
বিষয়শ্রেণী:কাল্পনিক চরিত্র যারা জাদু ব্যবহার করে
বিষয়শ্রেণী:ছুটির দিনের চরিত্র
বিষয়শ্রেণী:ইতালীয় লোককাহিনী
বিষয়শ্রেণী:ইতালিতে উৎসব
বিষয়শ্রেণী:লোককাহিনী এবং পুরাণে ডাকিনীবিদ্যা
বিষয়শ্রেণী:নারী কিংবদন্তি প্রাণী
মহীপাল

**মহীপাল** হল পশ্চিমবঙ্গের মুর্শিদাবাদ-এ অবস্থিত পালযুগের স্মৃতিবিজড়িত একটি প্রত্নস্থল। লোকপ্রবাদ অনুসারে, এখানে পালবংশের রাজা মহীপালের প্রাসাদ ছিল। এখন এখানে রাজভবনের কয়েকটি বিচ্ছিন্ন ভগ্নস্তূপ দেখা যায়। মুর্শিদাবাদের আজিমগঞ্জ-নলহাটি রেলওয়ের শাখালাইনে বাড়ালা রেলওয়ে স্টেশন থেকে শুরু করে ভাগীরথী তীরের গয়সাবাদ পর্যন্ত এই ধ্বংসাবশেষ বিস্তৃত।

## প্রত্নতাত্ত্বিক নিদর্শন ও প্রামাণ্যতা
ভগ্নস্তূপের কাছে বড়-বড় পাথরের মূর্তিখন্ড পাওয়া যায়, এর মধ্যে কিছু 'অস্বাভাবিক' মূর্তিকে 'অসুরের দেহ' বলা হয়ে থাকে; দুটি শিংওয়ালা হস্তিসদৃশ এক মূর্তি দেখা যায়। এছাড়া, এখানকার একটি প্রাচীন জলাশয় থেকে দুপাশে দুজন সহচর ও তাদের পাশে দুটি স্ত্রী-মূর্তি যুক্ত একটি বিরাট দণ্ডায়মান দশভূজ পুরুষ মূর্তি পাওয়া গেছে। নিকটবর্তী আমলা গ্রামে রাজার আমলা-অমাত্যদের বাস ছিল বলে শোনা যায়। তবে এই মহীপাল দশম-একাদশ শতকের পালবংশের রাজা মহীপাল কিনা তার প্রামাণ্যতা মেলে নি।
## তথ্যসূত্র

বিষয়শ্রেণী:পশ্চিমবঙ্গের প্রত্নস্থল
বিষয়শ্রেণী:বাংলার প্রত্নস্থল
বিষয়শ্রেণী:মুর্শিদাবাদ জেলা
বিষয়শ্রেণী:প্রত্নতাত্ত্বিক স্থল
জর্জীয় উইকিপিডিয়া

**জর্জিয় উইকিপিডিয়া** হচ্ছে অনলাইন বিশ্বকোষ উইকিপিডিয়ার জর্জিয় ভাষার সংস্করণ। জর্জিয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। জর্জিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## তথ্যসূত্র

## বহিঃসংযোগ

* Georgian Language Wikipedia
* জর্জিয় উইকিপিডিয়ার মোবাইল সংস্করণ
*The embassy of the Georgian-language Wikipedia

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
এ এইচ এম খায়রুজ্জামান লিটন

**এ এইচ এম খায়রুজ্জামান লিটন** (জন্ম ১৪ আগস্ট ১৯৫৯) বাংলাদেশ আওয়ামী লীগের প্রেসিডিয়াম সদস্য ও রাজশাহী সিটি কর্পোরেশনের সাবেক মেয়র।

## প্রারম্ভিক জীবন
খায়রুজ্জামান লিটন ১৯৫৯ সালের ১৪ আগস্ট রাজশাহী জেলার কাদিরগঞ্জে জন্মগ্রহণ করেন।খায়রুজ্জামান লিটনের পিতার নাম আবুল হাসনাত মোহাম্মদ কামারুজ্জামান এবং মাতা জাহানারা বেগম। আবুল হাসনাত বাংলাদেশের প্রথম স্বরাষ্ট্রমন্ত্রী ও বাংলাদেশের স্বাধীনতা যুদ্ধের একজন সংগঠক ছিলেন। ছয় ভাই-বোনের মধ্যে লিটন চতুর্থ এবং ভাইদের জ্যেষ্ঠ। তার দাদা আবদুল হামিদ রাজশাহী অঞ্চলে মুসলিম লীগের সভাপতি ও পূর্ব পাকিস্তান আইন সভার সদস্য (এমএলএ) হিসেবে দায়িত্ব পালন করেন। আব্দুল হামিদের পিতার নাম হাজী লাল মোহাম্মাদ দুই মেয়াদে পূর্ববঙ্গ লেজিসলেটিভ কাউন্সিলের (এমএলসি) সদস্য ছিলেন। খায়রুজ্জামান লিটন রাজশাহী কলেজিয়েট স্কুলে প্রাথমিক শিক্ষা লাভের পর ১৯৭৬ সালে রামকৃষ্ণ মিশন বিদ্যাপীঠ থেকে উচ্চ মাধ্যমিক সম্পন্ন করেন। এরপর কলকাতা বিশ্ববিদ্যালয়ের ইংরেজির বিভাগে ভর্তি হন এবং ১৯৭৯ সালে স্নাতক ডিগ্রী অর্জন করেন। এরপর ১৯৮৩ সালে রাজশাহী বিশ্ববিদ্যালয় থেকে আইন বিষয়ে স্নাতক ডিগ্রী অর্জন করেন। তিনি আইনজীবী হিসেবে কর্মজীবন শুরু করেন। ১৯৮৫ সালে তিনি বার কাউন্সিলের সদস্য হন।

## রাজনৈতিক জীবন
খায়রুজ্জামান লিটন ১৯৮৪ সালে আনুষ্ঠানিকভাবে বাংলাদেশ আওয়ামী লীগে যোগদানের মাধ্যমে রাজনীতি শুরু করেন। ১৯৯৬ সালে সপ্তম এবং ২০০১ সালে অষ্টম জাতীয় সংসদ নির্বাচনে রাজশাহী-২ (পবা-বোয়ালিয়া) আসন থেকে আওয়ামী লীগের প্রার্থী হিসেবে নির্বাচনে অংশ নিয়ে পরাজিত হন।

২০০৮ সালে তিনি রাজশাহী সিটি কর্পোরেশনের মেয়র নির্বাচিত হন এবং ২০১৩ সালের ৯ মে পর্যন্ত মেয়র ছিলেন। ২০১৮ সালের ৩০ আগস্ট পুনরায় মেয়র নির্বাচন করে জয় লাভ করেন। রাজশাহী সিটি কর্পোরেশন কর্তৃক গৃহীত "জিরো সয়েল প্রকল্প" নামক পরিবেশ রক্ষা প্রকল্পের বাস্তবায়নের কারণে ২০২০ সালে মেয়র হিসেবে "২০২০ সালের পরিবেশবান্ধব শহর " পদক এবং ২০২১ সালে "প্রধানমন্ত্রীর জাতীয় পুরস্কার-২০২১" গ্রহণ করেন। ২০২১ সালের ১৯ নভেম্বর তিনি বাংলাদেশ আওয়ামী লীগের সর্বোচ্চ নীতিনির্ধারণী কমিটি প্রেসিডিয়াম এর সদস্য হিসেবে অন্তৰ্ভুক্ত হন।

৮ আগস্ট ২০২৪ সালে অন্তর্বর্তীকালীন সরকার গঠিত হওয়ার পর, ১৯ আগস্ট দেশের ১২টি সিটি কর্পোরেশনের মেয়রকে অপসারণ করায় তিনি পদচ্যুত হন।

## বিতর্ক‎ ও অভিযোগ
খায়রুজ্জামান লিটন ২০০৮ সালে মেয়র নির্বাচিত হওয়ার পর সরকারি বেসরকারি অংশীদারিত্বের (পিপিপি) ভিত্তিতে রাজশাহী সিটি করপোরেশনের ৩টি বহুতল ভবন নির্মাণের কাজ দেন তার ঘনিষ্ঠদের। পরবর্তীতে এসব কাজ সম্পন্ন করতে প্রায় একযুগ লেগে যায়।

রাজশাহী সিটি মেয়র এএইচএম খায়রুজ্জামান লিটনের স্ত্রী শাহীন আকতার রেনীর মালিকানাধীন প্রতিষ্ঠান উত্তরায়ণ আমানা সিটির বিরুদ্ধে অন্যের জমিতে সাইনবোর্ড টানিয়ে আবাসন প্রকল্পের নামে প্রতারণার অভিযোগ রয়েছে। এ বিষয়ে বাংলাদেশ ভোক্তা সমিতি রাজশাহী বিভাগীয় কমিশনারের কাছে একটি লিখিত অভিযোগ করে। এছাড়াও আমানা গ্রুপের বিরুদ্ধে মানি লন্ডারিংয়ের অভিযোগ রয়েছে।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:রাজশাহী সিটি কর্পোরেশনের মেয়র
বিষয়শ্রেণী:রাজশাহী কলেজিয়েট স্কুলের প্রাক্তন শিক্ষার্থী
বিষয়শ্রেণী:রাজশাহী জেলার ব্যক্তি
আজারবাইজানি উইকিপিডিয়া

**আজারবাইজানি উইকিপিডিয়া** হচ্ছে অনলাইন বিশ্বকোষ উইকিপিডিয়ার আজারবাইজানি ভাষার সংস্করণ। আজারবাইজানি উইকিপিডিয়া ২০০২ সালে যাত্রা পথচলা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। আজারবাইজানি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## লোগো

Wikipedia-logo-v2-az.png|Official Logo
10mark az.svg|10th Anniversary of Wikipedia
50000 məqalə-az.wikipedia.png|50, 000 articles
10000 Ərəb əlifbalı məqalə-az.wikipedia.jpg|10 000 articles in the Arabic alphabet (non-official)
AzWiki-logo-100000 article.png|Azerbaijani Wikipedia's 100,000 article logo (25 March 2014)



## তথ্যসূত্র

## বহিঃসংযোগ

*  আজারবাইজানী উইকিপিডিয়া
*  আজারবাইজানী উইকিপিডিয়ার মোবাইল সংস্করণ 

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:আজারবাইজানি ভাষার বিশ্বকোষ
বিষয়শ্রেণী:আজারবাইজানে বিজ্ঞান ও প্রযুক্তি
হাড়িরাজার গড়

**হাড়িরাজার গড়** হল পশ্চিমবঙ্গের মুর্শিদাবাদ জেলার কান্দি মহকুমার ফতেপুর অঞ্চলে অবস্থিত একটি প্রত্নস্থল। লোকপ্রবাদ অনুসারে, মোগল বাদশাহ আকবরের আমলে এখানে হাড়িরাজা ফতেসিংহ-এর গড়বাড়ি ছিল। বর্তমানে কিছু ভাঙা ইটের স্তুপ ও খালনালা সেই বিস্মৃত অতীতের প্রমাণ দেয়।
## হাড়িরাজা ফতেসিংহ
কিংবদন্তি অনুসারে, এই অঞ্চল আকবরের আমলে ফতেসিংহ নামে এক নিম্নবর্গীয় হাড়িজাতির রাজর অধীনে ছিল। তার রাজত্ব ছিল মুর্শিদাবাদের কান্দি ও ভরতপুর থানার সম্পূর্ণ এবং বরোঁয়া ও গোকর্ণ অঞ্চলের কিছুটা অংশ নিয়ে গঠিত ফতেপুর পরগণায়।মানসিংহের জনৈক সেনাধ্যক্ষ বুন্দেলখন্ডবাসী জিঝোতিয়া ব্রাহ্মণ সবিতাচাঁদ দীক্ষিত এই হাড়িরাজাকে পরাজিত করে ফতেপুর পরগণা দিল্লী সুলতানতের অধীন করেন। ফতেসিংহ এর বিরুদ্ধে প্রচণ্ড প্রতিরোধ-সংগ্রাম করেছিলেন, বশ্যতা স্বীকার করেননি। শত্রুপক্ষের অনেক সৈনিকের মুণ্ড এখানে ধরাশায়ী হয়েছিল, যে কারণে হাড়িরাজার গড়টি এখনও 'মুণ্ডমালা' নামে পরিচিত।
## তথ্যসূত্র

বিষয়শ্রেণী:পশ্চিমবঙ্গের প্রত্নস্থল
বিষয়শ্রেণী:বাংলার প্রত্নস্থল
বিষয়শ্রেণী:মুর্শিদাবাদ জেলা
অকসিটা উইকিপিডিয়া

**অকসিটা উইকিপিডিয়া** হচ্ছে অনলাইন বিশ্বকোষ উইকিপিডিয়ার অকসিটা ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। অকসিটা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## তথ্যসূত্র

## বহিঃসংযোগ

*অকসিটা উইকিপিডিয়া  
*অকসিটা উইকিপিডিয়ার মোবাইল সংস্করণ 
*[//avoste.com/2015/08/10/em-mens-exigents-que-dautas-wikipedias-en-los-articles-pramor-quam-pas-nada-auta-enciclopedia-en-occitan/ Interview about the Occitan Wikipedia in the online news site *A Vòste*] 

বিষয়শ্রেণী:ভাষা অনুযায়ী উইকিপিডিয়া
বেঙ্গল টাইমস

**বেঙ্গল টাইমস** ঢাকা থেকে প্রকাশিত দ্বিতীয় মুদ্রিত সংবাদপত্র। পত্রিকাটি ইংরেজি ভাষায় প্রকাশিত হতো। ১৮৫৯ সালে ঢাকা থেকে প্রকাশিত প্রথম সংবাদপত্র দ্য ঢাকা নিউজ বিক্রি হয়ে গেলে ১৮৭১ সালে নতুন করে বেঙ্গল টাইমস নামে প্রকাশিত হয়। এর সম্পাদক ছিলেন ই. সি কেম্প। প্রকাশিত হতো প্রতি বুধ ও শনিবার।

বেঙ্গল টাইমস একটি আধুনিক ও পূর্ববঙ্গের একটি প্রভাবশালী পত্রিকা ছিল। চার কলামে প্রকাশিত পত্রিকাটির দাম ছিল ঢাকায় আট আনা এবং ঢাকার বাইরে নয় আনা। বিজ্ঞাপনের দাম ছিল সর্ব নিম্ন এক রুপি। প্রতি লাইন বিজ্ঞাপনের মূল্য ছিল চার আনা। কলকাতা, ঢাকা ও লন্ডনের বিজ্ঞাপন ছাপা হতো। পত্রিকাটিতে মাঝে মধ্যে ভারতীয়দের বিরুদ্ধে লেখা ছাপা হতো। বঙ্গভঙ্গের পর এর নতুন নাম হয় ইষ্টার্ণ বেঙ্গল আ্যন্ড আসাম টাইমস 

## তথ্যসূত্র

বিষয়শ্রেণী:বাংলাদেশের বিলুপ্ত সংবাদপত্র
বিষয়শ্রেণী:ঢাকার সংবাদপত্র
বিষয়শ্রেণী:১৮৫৬-এ ভারতে প্রতিষ্ঠিত
ভোলাপুক উইকিপিডিয়া

**ভোলাপুক উইকিপিডিয়া** হচ্ছে অনলাইন বিশ্বকোষ উইকিপিডিয়ার ভোলাপুক ভাষার সংস্করণ। ভোলাপুক উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ভোলাপুক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## তথ্যসূত্র

## বহিঃসংযোগ

* 
* ভোলাপুক উইকিপিডিয়া 
* Volapük Wikipedia (mobile) 
* Vükiped:Kafetar The Volapük Wikipedia's *Village pump* 

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
গ্রিক উইকিপিডিয়া

**গ্রিক উইকিপিডিয়া** (গ্রীক: Ελληνική Βικιπαίδεια) হচ্ছে অনলাইন বিশ্বকোষ উইকিপিডিয়ার গ্রিক ভাষার সংস্করণ। গ্রিক উইকিপিডিয়া ২০০২ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। গ্রিক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## তথ্যসূত্র

## বহিঃসংযোগ
*  গ্রিক উইকিপিডিয়া
*  গ্রিক উইকিপিডিয়ার মোবাইল সংস্করণ
* পন্টিক উইকিপিডিয়া
*  প্রাচীন গ্রিক উইকিপিডিয়া

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
লাতিন উইকিপিডিয়া

**লাতিন উইকিপিডিয়া** () হচ্ছে অনলাইন বিশ্বকোষ উইকিপিডিয়ার লাতিন ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। লাতিন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## গ্যালারী

Vicipaedia logo 2013.png|Latin Wikipedia's 100,000 article logo (18 December 2013)


## তথ্যসূত্র

## বহিঃসংযোগ
*  The Latin Wikipedia
*  লাতিন উইকিপিডিয়ার মোবাইল সংস্করণ * Anne Mahoney, "Vicipaedia Latina: Encyclopedia and Community" at *DCC: Dickinson College Commentaries*. Also published in *Classical Outlook* vol. 90 no. 3 (Spring 2015) pp.&nbsp;68–90

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
নরওয়েজীয় উইকিপিডিয়া

**নরওয়েজীয় উইকিপিডিয়া** হচ্ছে অনলাইন বিশ্বকোষ উইকিপিডিয়ার দুটি নরওয়েজিয় ভাষার সংস্করণ। বকমাল বা রিক্সমাল ভাষায়   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। নরওয়েজীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

নিনরস্ক ভাষায়   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। নরওয়েজীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## তথ্যসূত্র

## বহিঃসংযোগ

*Wikimedia Norge (from no.wikipedia.org)
*  Norwegian Wikipedia (Bokmål and Riksmål)
*  Norwegian Wikipedia (Nynorsk)
*  Norwegian Wikipedia mobile version (Bokmål and Riksmål)
*  Norwegian Wikipedia mobile version (Nynorsk)
*Meta: Skanwiki
*Wikimedia Norge, interim website on meta

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
দক্ষিণি মিং উইকিপিডিয়া

**দক্ষিণি মিং উইকিপিডিয়া** হচ্ছে অনলাইন বিশ্বকোষ উইকিপিডিয়ার দক্ষিণী মিং ভাষার সংস্করণ যা চীনা ভাষারই একটি আঞ্চলিক রুপ। দক্ষিণী মিং উইকিপিডিয়া ২০০৩ সালে হলোপিডিয়া নামে স্বাধীন সাইট হিসেবে যাত্রা শুরু করে এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক ও টি ফাইল আছে এই উইকিপিডিয়ায়। দক্ষিণী মিং উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## তথ্যসূত্র

## বহিঃসংযোগ
*Southern Min Wikipedia

বিষয়শ্রেণী:ভাষা অনুযায়ী উইকিপিডিয়া
স্লোভাক উইকিপিডিয়া

**স্লোভাকীয় উইকিপিডিয়া** হচ্ছে অনলাইন বিশ্বকোষ উইকিপিডিয়ার স্লোভাকীয় ভাষার সংস্করণ। স্লোভাকীয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। স্লোভাকীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## গ্যালারী

Sk-wikipedia 200000articles Logo v2.png|Slovak Wikipedia's 200,000 article logo (5 February 2015)


## তথ্যসূত্র

## বহিঃসংযোগ

*  স্লোভাক উইকিপিডিয়া
*  স্লোভাকীয় উইকিপিডিয়ার মোবাইল সংস্করণ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি